Ingvar Olsen

Ingvar Olsen (født 28. januar 1990) er en norsk sanger, gitarist og låtskriver. Han er vokst opp på Kvaløya, 2 mil fra Tromsø i Nord-Norge. I 2014 vant han sangkonkurransen Idol.

Musikalsk virke
Olsen har røtter i  1950-, 1960- og 1970-årenes rock'n'roll, blues, country og pop. I 2014 vant han sangkonkurransen Idol. I konkurransen fremførte han sanger som viste at han var inspirert av blant andre Roy Orbison, Chris Isaak og Elvis Presley.

Rett etter seieren i Idol ga han ut singelen «Sarah Moore», som i en periode var den mest avspilte sangen på  iTunes i Norge. I 2015 ga han ut sin første EP-plate, som blant annet inneholder balladen «No more roses», skrevet av MGP-vinner Kjetil Mørland, og sanger av Thomas Eriksen og Kjetil Holmstad-Solberg.

Olsen har senere holdt en del konserter og utgitt flere låter, bland annet «Echoes», som også er laget av Mørland og Olsen. Han har også holdt show med Tor Erik Gunstrøm. I 2018 hadde han en av hovedrollene i Hålogaland Teaters forestilling Når hjertet slår ut med arman, som var basert på viser av Jacques Brel.

Diskografi

EP

Vol. 1 (2015)

Singler

«Sarah Moore» (2014) 
«Echoes» (2017) 
«Lost together» (2018) 
«Nordnorsk julesalme» (2018) 
«Gotta be good» – duett med E. Brooks (2018)

Referanser 

Norske Idol-deltakere
Norske sangere
Norske gitarister
Norske låtskrivere
Personer fra Tromsø kommune
Fødselsdato ikke oppgitt